Uute maitseelamuste avastamine looduslike palsamikreemidega
Kui oled otsinud viisi, kuidas oma toiduvalmistamist uuele tasemele viia, siis oled õiges kohas! Palsamikreemide kasutamine avab su koduköögi uksed uudsetele põnevatele maitsekombinatsioonidele.
Mis vahe on palsamikreemil ja palsamiäädikal?
Palsamikreem on sisuliselt keetmise teel redutseeritud palsamiäädikas. Traditsioonilist palsamiäädikat valmistatakse äsja korjatud viinamarjade mahlast, mis keedetakse viinamarjavirdeks. Seejärel kääritatakse virre aeglaselt, saavutades kontsentreeritud maitsega toote. Palsamiäädikas on omadustelt vedel, vähemagus ja maitse poolest intensiivne. Oma tugevate maitseomadustega sobib see eelkõige lisandina kastmetesse ja marinaadidesse. Balsamico kreem ehk palsamikreem seevastu on konsistentsilt tihkem ja magusam. Seda kasutatakse toidu valmistamisel peaasjalikult eraldiseisvalt, näiteks kokkamisprotsessi viimases etapis ehk toidu serveerimisel.
Mõlemad tooted on võimalik valmistada 100% naturaalsetest koostisosadest. Balsamico kreemide loomine on tõeline kunst, kus nende maitses tuleb hoolikalt tasakaalustada happesus, magusus ja mõrkus. Sageli lisatakse tootele erinevaid maitsetaimi, vürtse ja teisi naturaalseid koostisosi nagu puuviljaliha ning mesi, et saavutada unikaalne maitseprofiil ning produkti mitmekülgsed kasutusvõimalused. Pärast palsamikreemide valmimist lastakse neil aeglaselt tammevaatides küpseda ja vananeda, et nende erakordsed maitsed täielikult välja kujuneks.
Kus palsamikreeme kasutada?
Sa üllatud, sest neid võimalusi on lõputult ja ainult sinu kujutlusvõime seab siinkohal piirid!
Mõned soovituslikud palsamikreemide kasutusviisid:
1. Lihade glasuurimine: Kasuta palsamikreemi lihade glasuurimiseks nende küpsetamisel või grillimisel. Balsamico kreem annab lihale sügava maitse ja kauni karamellise pinna. Soovitame lihaga koos kasutada näiteks palsamikreemi granaatõuna ja arooniaga. See toode sobib imehästi ka nt verivorstidega serveerimiseks.
2. Maitsestamata jogurt: Sega näiteks orgaaniline apelsinipalsamikreem maitsestamata jogurtiga ja valmista tervislik ning maitsev hommikusöök või vahepala. Lisades magustoidule veel ka marju või pähkleid, garanteerid endale veelgi rohkem rikkalikke maitseelamusi.
3. Köögiviljad: Marineeri köögivilju palsamikreemiga enne nende röstimist või grillimist või nirista kreemi valminud roale. See lisab su toidule õrna magushapuka maitsepaleti.
4. Salatid: Kasuta ükskõik millist naturaalset maitsestamata või maitsestatud palsamikreemi salatikastmete valmistamiseks või nirista toode otse valmis salatile, et tasakaalustada kõigi komponentide maitseomadusi.
5. Juustud: Nirista palsamikreemi suupistevaagnale koos erinevate juustudega või serveeri seda eraldiseisva dipikastmena. Eriti hästi sobib selleks just palsamikreem tüümiani meega. Naudi toasooja juustu koos põnevate Kreeta veinidega.
6. Kalaroogade maitsestamine: Kalaroogade juurde sobib eriliselt hästi palsamikreem sidruniga. See on tugeva kreftise iseloomuga ning annab su mereanniroale mõnusa puuviljase ja happelise särtsu.
Palsamikreemid on tõeline kulinaarne aare, mis võiks käepärast olla igas koduköögis. Nende mitmekülgsus ja maitserikkus pakuvad lõputult võimalusi erinevate roogade valmistamisel. Olgu see siis igapäevane lõuna või pidulik õhtusöök, balsamico kreemid lisavad sinu toidule alati rikkaliku maitseküllasuse läbi tervislike puhaste toodete. Cretan Nectar tootesarjast ei leia ühtegi lisaainet nagu lõhna- ja maitsetugevdajad, säilitusained, lõhna- või värvained. Kõik selle Kreeta saare ettevõtte produktid on 100% naturaalsed. Kutsume sind neid looduslikke maitseid avastama ning oma kokakunstiga midagi erilist ja meeldejäävat looma.